ms en fr en en en en en pl en en en en en en en en en en en ms en ms en en id ms ms en id ms ms id id id en id ms ms en ms id ms ms id en id id ms id id en en en en en en fr en en en en en sv en en
5 Perkara Anda Perlu Sediakan Sebelum Memulakan Perniagaan Sendiri - MyCompass
Sesiapa sahaja boleh memulakan perniagaan tetapi untuk memastikan perniagaannya berjaya dan terus berkembang, tidak begitu mudah. Memulakan perniagaan memerlukan tenaga kerja, masa dan wang. Mengambil langkah yang betul pada peringkat awal memulakan perniagaan mampu memberi impak yang besar pada masa hadapan. Hari ini MyCompass akan berkongsi 5 perkara yang anda harus sediakan sebelum memulakan perniagaan.
Untuk membuat perniagaan yang menguntungkan yang akan kekal bertahan, anda harus mengamalkan konsep 3D ini – dorongan, disiplin, dan dedikasi.
Anda bukan sahaja mempunyai idea perniagaan tetapi usaha dalam melaksanakannya walaupun ketika menghadapi masalah. Usahawan yang berjaya mempunyai ketekunan; halangan adalah kekangan sementara untuk diatasi, bukan sebuah rintangan yang menyekat perkembangan perniagaan anda. Mereka mungkin tidak akan mengatakan “tidak” untuk jawapan, tetapi mereka terus mencari dan meminta orang yang akan mengatakan “ya.”
Selain itu, anda memerlukan disiplin dan kesungguhan kerana ciri-ciri inilah yang memberi tenaga kepada ahli perniagaan yang berjaya untuk merealisasikan idea perniagaan mereka dan bertahan dalam pergolakan iklim ekonomi.
2. Ilmu Tentang Perniagaan
Mengetahui pengetahuan am dalam perniagaan sebelum anda memulakan perniagaan adalah sangat penting. Segala dorongan dan tekad di dunia tidak akan membantu anda jika anda tidak mempunyai ilmu untuk menjalankan perniagaan dan tidak membuat penyelidikan serta merancang kejayaan anda dengan tepat. Ramai orang telah berusaha untuk memulakan perniagaan tanpa memperoleh pengetahuan perniagaan yang mereka perlukan untuk menjadikan perniagaan mereka berjaya dan, sebagai hasilnya, perniagaan mereka gagal ditengah jalan.
Untuk memulakan perniagaan, anda harus berpengetahuan mengenai pelbagai aspek perniagaan dan mempunyai pelbagai kemahiran, atau mengupah orang yang mempunyai kemahiran yang anda tidak ada. Seperti yang dikataan oleh Elon Musk, memulakan perniagaan adalah seperti membuat sebuah kek. Anda mesti mempunyai semua ramuan dalam kadar yang betul.
Sekiranya anda tidak cukup berpengetahuan mengenai perakaunan untuk menyimpan rekod anda sendiri, anda perlu menggaji seorang akautan. Sekiranya perniagaan anda berasaskan internet dan anda bukan pakar dalam pembangunan laman web, anda sebaiknya mencari tenaga pakar untuk merancang dan menyelenggara laman web anda.
Semasa anda membuat rancangan perniagaan, salah satu langkah pertama anda adalah penilaian terus mengenai kemahiran dan kepakaran anda. Aspek perniagaan mana yang anda layak atau bersedia untuk mengendalikan, dan dari mana anda mendapat maklumat atau mendapatkan bantuan dari luar.
3. Cari Wang Permulaan Yang Mencukupi
Anda memerlukan dana yang mencukupi untuk memulakan perniagaan anda. Mencari dana permulaan perniagaan yang mencukupi sangat penting kerana tiada jaminan bahawa perniagaan anda akan menjana wang dengan segera, Seringkali pendapatan awal terlalu rendah untuk menjana keuntungan. Sebenarnya, kekurangan dana yang mencukupi adalah sebab utama kebanyakan perniagaan kecil gagal
Untuk bermula, anda memerlukan modal pelaburan – sejumlah wang yang anda perlukan untuk membuka pintu perniagaan dan memastikan ia terbuka sehingga hasil berterusan. Anda juga memerlukan modal operasi untuk memulakan perniagaan, iaitu wang yang diperlukan untuk meneruskan perniagaan. Modal operasi merangkumi perbelanjaan seperti gaji, upah, sewa, perbelanjaan perniagaan, bekalan, utiliti, iklan, susut nilai, dan pembayaran pinjaman jika ada.
4. Sokongan Yang Lengkap Untuk Perniagaan Anda
Anda mungkin berniaga sendiri, tetapi tidak ada perniagaan yang berjaya tanpa sistem sokongan yang baik. Sebagai seorang usahawan, anda memerlukan kemahiran interpersonal, kemahiran membuat pasukan, dan kemahiran kepemimpinan, kerana anda perlu bekerjasama dengan orang lain termasuk vendor, pekerja atau freelancers, pelanggan, dan sumber sokongan lain untuk berjaya.
Apabila anda memikirkan sokongan perniagaan, lihat dahulu ke rumah. Keluarga anda harus menjadi pemandu motivasi nombor satu anda dalam hal kejayaan anda. Pasangan yang menyokong boleh mendengar idea atau masalah anda dan memberikan dorongan atau nasihat yang membuat anda lebih bersemengat untuk terus maju. Pasangan anda juga boleh menawarkan sokongan perniagaan secara langsung, seperti menyediakan modal yang diperlukan untuk memulakan perniagaan atau bekerja di syarikat Bersama-sama untuk mengurangkan kos.
Mempunyai keluarga yang menyokong perniagaan ada sangat penting jika anda ingin memulakan perniagaan dari rumah. Anda tidak boleh memulakan perniagaan dari rumah tanpa mempertimbangkan pendapat ahli keluarga anda mengenai idea tersebut, peranan apa yang mungkin dimainkan oleh ahli keluarga anda dalam perniagaan anda, dan bagaimana perniagaan anda akan mempengaruhi kehidupan rumah tangga anda. Tanpa sokongan aktif keluarga anda, perniagaan rumah anda akan gagal. Bincangkan masalah ini dengan keluarga anda terlebih dahulu dan terokai bagaimana sokongan keluarga anda sebelum anda memulakan perniagaan.
Sokongan boleh datang dari sumber luar termasuk usahawan lain yang pernah berada di tempat anda dan mencapai apa yang anda sedang usaha. Berbincang dengan ahli perniagaan lain yang berjaya agar dapat membantu anda mengelakkan mengambil langkah yang salah dan memberi gambaran mengenai perkara yang akan dilalui. Kembangkan rangkaian sosial anda dengan menyertai forum dan seminar atau sertai webinar dan kursus.
Usahawan yang berjaya kekal komited sepenuhnya dalam usaha perniagaan mereka. Dengan itu anda harus menanamkan semangat yang kental kedalam hati dan jiwa anda dalam apa jua yang anda lakukan dan benar-benar percaya pada produk atau perkhidmatan anda.
Semasa anda memulakan perniagaan, anda harus bersedia untuk berkorban, seperti tidak mempunyai cuti atau gaji. Dan anda harus melakukan semua ini tanpa jaring keselamatan yang biasa digunakan oleh pekerja bergaji, seperti faedah dan rancangan pencen, kecuali anda membayarnya sendiri. Dengan ini anda harus mempunyai pemikiran yang berbeza daripada pekerja biasa.
Walaupun pekerja terbiasa dengan hari-hari yang dipenuhi dengan tugas rutin, orang yang bekerja sendiri biasanya tidak menikmati aturan kerja seperti ini. Sebaik sahaja anda memulakan perniagaan, tidak ada alasan untuk menyalahkan mengapa proses tertentu tidak berfungsi, atau mengapa tugas belum selesai. Sebagai pemilik perniagaan, anda adalah orang yang harus menghadapi apa sahaja yang timbul semasa bekerja.
Sebelum memulakan perniagaan, periksa bahawa kelima-lima amalan tersebut anda boleh amalkan. Komitmen, kesungguhan dan amalan 3-D bersama dengan dana, pemahaman dan sokongan perniagaan yang tepat, akan menjadi batu asas bagi perniagaan anda untuk berjaya. Untuk menerokai lebih lanjut jika anda sesuai di dalam bidang perniagaan dan menjadi seorang ahli perniagaan yang berjaya, layari MyCompass dan daftar untuk menjalani modul-modul yang dapat menentukan potensi anda.
Sumber: The Balances MB
MY COMPASS® is the leading and most trusted career planning resource for Malaysian students and young professionals, guiding them to succeed in today’s dynamic workforce.
F-LG-01, Neo Damansara, Jalan PJU 8/1, Damansara Perdana, 47820 Petaling Jaya, Selangor, Malaysia
Email: hello@mycompass.io | Phone: +603 7497 2541
Whatsapp: +6012 278 7224
©2019 Copyright Rubix Consulting (M) Sdn Bhd.